### | | | | --- | --- | | | | | --- | | **Byråd** 26. juni 2018 Sagsnr. 710-2017-5073 Dok.nr. 710-2018-161444 Sagsbehandler DPHKR | | 105.                Endelig vedtagelse af Lokalplan nr. 377 - [adresse] ved [adresse] med Kommuneplantillæg nr. 1 til Kommuneplan 2017-29 - Åbent

###

|  |  |
| --- | --- |
| Tidl. politisk behandling | TM-U, 09.03.17, pkt. 16, BY, 28.11.17, pkt. 142 |
| Forventet sagsgang | P-U, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage endelig
stilling til ”Lokalplan nr. 377 – [adresse] ved [adresse] med
Kommuneplantillæg nr. 1 til Kommuneplan 2017-29” og tilhørende sammenfattende
miljøredegørelse.

Formålet med planforslagene er at muliggøre en udvidelse af
biogasanlægget samt muliggøre en omlægning af driften, hvor de anvendte
biomasser udelukkende vil være vegetabilske. Den producerede biogas skal
afsættes til naturgasnettet.

[adresse] har i perioden 8. december 2017 til og med
2. februar 2018 haft planforslagene med tilhørende miljørapport i offentlig
høring. Der er indkommet tre høringssvar i løbet af høringsperioden.

**VURDERING**

Høringssvarene vedrører særligt temaerne lugt, egenkontrol,
transport og landskabelig tilpasning. Høringssvarene er sendt til ansøger til
kommentering. Ansøger har kvitteret med en redegørelse for de overvejelser og
tiltag, der iværksættes for at begrænse miljøpåvirkningerne fra biogasanlæggets
anlæg og drift.

Ved den endelige vedtagelse af planforslagene skal
miljørapporten inddrages. Herudover skal der iflg. lov om miljøvurdering af
planer og programmer vedlægges en sammenfattende redegørelse for, hvordan
høringssvarene er taget i betragtning. Redegørelsen skal indeholde dels en
beskrivelse af alternativer og dels et program for overvågning af de væsentlige
indvirkninger, som planen vil have på miljøet.

Det er Teknik og Kulturs vurdering, at vedtagelsen af
planforslagene overordnet set vil have en begrænset eller ingen indvirkning på
miljøet. Miljøvurderings-rapporten viser at udvidelsen af biogasanlægget kan
ske inden for rammerne af virksomhedens eksisterende lugtvilkår, samtidig med
at de øvrige temaer ikke vil blive påvirket i væsentligt omfang ved ombygning
og udvidelse af anlægget.

I lokalplanforslaget er der
fastlagt detaljerede bestemmelser for de fysiske anlæg og deres tilpasning til
landskabet ved afskærmende beplantning og voldanlæg.

Ingen af høringssvarene har på
ovennævnte baggrund givet Teknik og Kultur anledning til at indstille ændringer
af lokalplanforslaget. Høringssvarene har givet anledning til ændring af miljøvurderingsrapportens
data om transporter. Det vurderes, at den
forøgede transport til anlægget medfører en marginal påvirkning på
vejkapaciteten, idet den ekstra trafikmængde som følger af udvidelsen af
biogasanlægget er forholdsvis begrænset. Trafiksikkerheden vurderes desuden
ikke at blive væsentlig påvirket. Tommy Larsen om transporter er
vedhæftet som et nyt bilag til miljørapporten.

**ØKONOMI**

Vedtagelse af lokalplanen
har ingen økonomiske konsekvenser for Favrskov Kommune.

**INDDRAGELSE**

Lokalplanen er udarbejdet i samarbejde med ansøgers
rådgivere.

Borgerinddragelse og kommunikation om lokalplanen er sket
efter reglerne i planloven. Der har været gennemført en otte ugers offentlig
høring, og der er modtaget tre høringssvar, som er kommenteret af ansøger.

**INDSTILLING**

Direktøren for Teknik og Kultur indstiller
til Byrådet:

1. At forslag til
”Lokalplan nr. 377 – [adresse] ved [adresse] med Kommuneplantillæg nr.
1 til Kommuneplan 2017-29” og tilhørende sammenfattende miljøredegørelse
vedtages endeligt.

**BESLUTNING**

***Planudvalget, 12. juni 2018:***

Fraværende:ingen

Indstilles godkendt.

***Økonomiudvalget, 19. juni 2018:***

Fraværende:Ingen

Indstilles godkendt.

**Bilag**

|  |  |
| --- | --- |
| Forslag til Lokalplan nr. 377 - [adresse] ved [adresse], [adresse] og tillæg nr. 1 til Kommuneplan 2017-29 | 710-2017-230600 |
| Sammenfattende miljøredegørelse | 710-2018-98253 |
| Indsendte høringssvar | 710-2018-28273 |
| Vurdering af høringssvar | 710-2018-61252 |
| Ansøgers kommentering af høringssvar | 710-2018-38619 |
| Miljørapport og VVM-redegørelse | 710-2018-136027 |